Слика на мешана група од Шомпени во 1886 година
**Шомпените** или **Шом Пен** се домородни луѓе населени во внатрешноста на островот Голем Никобар, дел од Индиската унионистичка територија - Андамански и Никобарски острови.

Етимологија и аутоним
---------------------

"Шомпен" најверојатно е погрешен англиски изговор на "Шамхеп", никобарското име за племето. Шомпените што живеат на западната страна од островот самите себеси се нарекуваат *Калаи*, а оние на источната страна *Кејет*, секоја група ја нарекува другата како *Буавела*.
 
Наводот од 1886 дека шомпените се нарекуваат себеси како *Шаб Дова* не е потврден од страна на современите истражувачи.

Историја
--------

Адмиралот Стин Бајл бил првиот кој контактирал со шомпените во 1846 година. Британски офицер Фредерик Адолф д Репсторф, 1876 година ги проучувал јазиците на Никобар и Андаман, 
при што собрал етнографски и лингвистички податоци. Од тогаш има многу малку информации за шомпените, бидејќи пристапот до Никобарските острови бил ограничен за странските истражувачи после стекнувањето со независност на Индија.

Општество
---------

Според индискиот попис од 2001 година, бројот на шомпенската популација инзесувал околу 300 луѓе.

Во доцните 1980-ти шомпените живееле во десетина групи, групите броеле од 2 до 22 лица, распространети низ внатрешноста на островот.

Поради нивниот изолиран начин на живот во внатрешноста на островот, шомпените поминале со помали штети за време на Големиот земјотрес на Суматра и цунами катастрофата од 26 декември 2004 година кој ги опустоши крајбрежните региони населени со Никобари и Индијци.

Јазик
-----

Постојат најмалку два шомпенски јазици. Шомпенските јазици се малку познати, најверојатно не се во никаква релација со никобарските јазици, и најверојатно не се во релација ниту меѓу себе, овој вид на јазици се нарекуваат изолатни јазици.

Генетика
--------

Група на шомпени во 1886 година.
Проучувањето на митохондра DNA покажало дека генетскиот материјал на шомпените е најблизок до индонезијците. Варијациите на DNA сегменти на Y хромозомот исто така наведува на траги од Аустро-Азијатски народи вклучувајќи ги и Никобарите и Виетнамците, но не и континенталните индијци.

Поврзано
--------

* Никобарски острови
* Хаплогрупа O2a (Y-DNA)

Наводи
------

1. 1 2 3 4 5  Weber, George. „The Shompen People". The Andaman Association. Архивирано од изворникот на 2008-06-18. Посетено на јануари 2010. Проверете ги датумските вредности во: `|accessdate=` (help)
2. 1 2 3  Blench, Robert. „The language of the Shom Pen: a language isolate in the Nicobar islands" (PDF). Архивирано од изворникот (PDF) на 2010-05-09. Посетено на јануари 2010. Проверете ги датумските вредности во: `|accessdate=` (help)
3. ↑  Fr. Ad. deRöepstorff (1874). „Vocabulary of dialects spoken in the Nicobar and Andaman Isles". Посетено на јануари 2010. Проверете ги датумските вредности во: `|accessdate=` (help)
4. ↑  Trivedi, Rajni; T. Sitalaximi, Jheelam Banerjee, Anamika Singh, P. K. Sircar and V. K. Kashyap (март 2006). „Molecular insights into the origins of the Shompen, a declining population of the Nicobar archipelago". *Journal of Human Genetics*. **51** (3): 217–226.CS1-одржување: повеќе имиња: список на автори (link)[*мртва врска*]

Надворешни врски
----------------

* „Nicobarese and Shompen". The Andaman Association. Архивирано од изворникот на 2011-07-09. Посетено на January 2010. Проверете ги датумските вредности во: `|accessdate=` (help)